Rubīnbekas

Rubīnbekas (Chalciporus, pēc mikologu daļas uzskatiem - arī jaunveidotā Rubinoboletus) ir beku dzimtas sēņu ģints, kura sastāv no ap 25 sugām, bet Latvijā ir konstatētas divas no tām — rubīnbeku tipiskā suga piparu rubīnbeka un sarkanā jeb rubīna rubīnbeka, turklāt otro no tām Latvijā biežāk pieskaita samtbeku ģintij. Ģints latīniskais nosaukums veidots no sengrieķu valodas un saistīts ar šai ģintij biežajām vara krāsas stobriņu atverēm.

Morfoloģija 

 Augļķermeņi: cepurīšu sēnes, stobriņu sēnes, nelielas sēnes ar bekām raksturīgo izskatu.
 Cepurīte: izliekta līdz plakanai. Gluda, sausa vai viegli lipīga, mitrā laikā gļotaina, ar viegli noņemamu virsmiziņu. 
 Stobriņi: atveres parasti sarkanas vai brūnas.
 Kātiņš: blīvs, tievs, bez tīklojuma un gredzena. Apakšdaļā var saskatīt dzeltenas krāsas sēņotni.
 Mīkstums: dzeltens.

Ekoloģija 

Rubīnbekas veido mikorizu gan ar skuju, gan ar lapu kokiem, daudzas šīs ģints sēnes ir parazītiskas. Aug mežos, retāk parkos vai pie atsevišķiem kokiem. Augļķermeņi parasti parādās no jūlija līdz oktobrim, labvēlīgos klimatiskos apstākļos no jūnija līdz novembrim.

Rubīnbeku ģints sēnes 

Index Fungorum uzrāda 37 sugas vai varietātes, kas pieder vai kādreiz piederējušas pie rubīnbeku ģints, taču ne visas tās pašlaik tiek par tādām atzītas. No Mycobank uzrādītajām pašreiz pie ģints pieder ap 25 sugām:

Chalciporus africanus
Chalciporus amarellus
Chalciporus aurantiacus
Chalciporus austrorubinellus
Chalciporus caribaeus
Chalciporus cervinococcineus
Chalciporus chontae
Chalciporus corallinus
Chalciporus griseus
Chalciporus luteopurpureus
Chalciporus ovalisporus
Chalciporus phaseolisporus
Chalciporus phlebopoides
Chalciporus pierrhuguesii
Chalciporus piperatoides
Chalciporus piperatus — Piparu rubīnbeka
Chalciporus piperolamellatus
Chalciporus pseudorubinellus
Chalciporus pseudorubinus
Chalciporus radiatus
Chalciporus rubinelloides
Chalciporus rubinellus
Chalciporus rubinus — Rubīna samtbeka jeb sarkanā rubīnbeka
Chalciporus rubritubifer
Chalciporus subflammeus
Chalciporus trinitensis
Chalciporus virescens
Chalciporus xanthocystis

Skatīt arī 

 Beku dzimta
 Ēdamās sēnes
 Stobriņu sēnes
 Sēņu kulinārija

Atsauces

Ārējās saites 

 The genus Chalciporus, a world-wide survey

Bekas
Ēdamās sēnes
Stobriņu sēnes
Sēņu sistemātika